turjo4nis/wikipedia-bn-dump-20250701 huggingface dataset:
বানর

বানর, বান্দর বা বাঁদর এক প্রকারের স্তন্যপায়ী প্রাণী। মূলত সিমিয়ান প্রাইমেট গণের তিনটি দলের মধ্যে দুইটির সদস্যরা সাধারণ ভাবে বানর নামে পরিচিত। এই দলগুলি হলো, নতুন পৃথিবীর বানর, পুরাতন পৃথিবীর বানর এবং নরবানর। এদের প্রধানত দেখা যায় দক্ষিণ এশিয়া ও উত্তর আফ্রিকায়। বানর বুদ্ধিমান ও সামাজিক জন্তু; অধিকাংশ প্রজাতিই গাছে বাস করে। নিরামিষভোজী হলেও এদের বাসস্থান ও খাদ্যে পর্যাপ্ত বৈচিত্র্য আছে। বাংলাদেশে ১০ প্রজাতির প্রাইমেটের মধ্যে রয়েছে ৫ প্রজাতির বানর। পৃথিবীতে বর্তমানে বিদ্যমান ১৯ প্রজাতির বানরের মধ্যে এক প্রজাতি ছাড়া অন্য সবগুলি ছড়িয়ে আছে এশিয়ায় আফগানিস্তান থেকে জাপান, ফিলিপাইন থেকে বোর্নিও পর্যন্ত।

ব্যুৎপত্তি 
অনুমান করা হয় বানরের উৎপত্তি সুদূর ৩.৫-৪ মিলিয়ন বছর পূর্বে।

আবাসস্থল
বর্তমানে দুই দলের বানর রয়েছে। যারা হল নব বিশ্বের বানর আর পুরাতন বিশ্বের বানর। নব বিশ্বের বানরেরা দক্ষিণ আমেরিকায় বাস করে। পুরাতন বিশ্বের বানরেরা আফ্রিকা এবং এশিয়ায় বাস করে। নব বিশ্বের বানরেরা পুরাতন বিশ্বের বানরদের থেকে ছোট। বানরদের প্রজাতির মধ্যে সবচেয়ে ছোট প্রজাতি হল পাইগিমিই মারমোসেট। সাধারণত এদের দৈর্ঘ্য হয়ে থাকে ১২ থেকে ১৫ সেন্টিমিটার। এদের ওজন প্রায় ১২০গ্রাম। এরা ব্রাজিল, কলম্বিয়া ও ইকুয়েডরে বাস করে।

গঠন
বানরদের লম্বা হাত ও পা আছে যার সাহায্যে এরা এক গাছ থেকে অন্য গাছে লাফ দেয়। যে সব বানরদের লম্বা লেজ আছে তারা তাদের লম্বা লেজ দিয়ে গাছে ঝুলে থাকতে পারে। বানরের দেহ লোমে আবৃত। উষ্ণ রক্তের প্রাণী। হৃৎপিণ্ড চার প্রকোষ্ঠ বিশিষ্ট।

শ্রেণিবিন্যাস 
বানরের প্রজাতিগুলি হচ্ছে:
রেসাস বানর (Rhesus Macaque, Macaca mulatta)  
খাটোলেজি বানর (Stumptail Macaque, Macaca arctoides) 
আসামি বানর (Assamese Macaque, Macaca assamensis) 
প্যারাইল্লা বা লম্বালেজী বানর (Crab-eating Macaque/Long-tailed Macaque, Macaca fascicularis)
মুখপোড়া হনুমান
চশমাপরা হনুমান

তথ্যসূত্র 

বানর
স্তন্যপায়ী প্রাণী
ওষ্ঠ্য ব্যঞ্জনধ্বনি

যেসব ব্যঞ্জনধ্বনির উচ্চারণের সময়ে নিচের ঠোঁট কোনও উচ্চারণস্থান স্পর্শ করে সেসব ব্যঞ্জনধ্বনি ওষ্ঠ্য ব্যঞ্জনধ্বনি বলা হয়। বাংলা ভাষার "প", "ফ", "ব", "ভ", ও "ম" বর্ণগুলোর উচ্চারণ ওষ্ঠ্য বলা হয়। যেসব ব্যঞ্জনধ্বনির উচ্চারণে উভয় ঠোঁট স্পর্শ করা হয় সেগুলোকে বিশুদ্ধ ওষ্ঠ্য বলা হয়। যেসব ব্যঞ্জনধ্বনির উচ্চারণে নিচের ঠোঁট ওপরের দাঁত স্পর্শ করে সেগুলোকে দন্তৌষ্ঠ্য ব্যঞ্জনধ্বনি বলা হয়।

আন্তর্জাতিক ধ্বনিমূলক বর্ণমালা
ধ্বনিবিজ্ঞান
ধুন্দল

ধুন্দল বা ধুঁধুঁল বা ধুন্দুল (বৈজ্ঞানিক নাম: Luffa aegyptiaca) হচ্ছে কিউকারবিটাসি (শসা লাউ) পরিবারের লাফা গণের বর্ষজীবী বিশাল আরোহী বীরুৎ। ঝিঙের মতো এরাও একই গণের উদ্ভিদ। তবে সব্জির থেকেও ধুন্দলের ছোবড়া বেশি বিখ্যাত।

ব্যবহার 
অপরিপক্ক ফল, কচিপাতা এবং ফুলের মুকুল সবজিরূপে খাওয়া হয়।

এর বীজ থেকে ভোজ্য তেল বের করা যেতে পারে। তেল মেশানো খোল খাবার হিসাবে খরগোশ এবং ক্যাটফিশকে খাওয়ানো যেতে পারে বা এটি সার হিসাবেও ব্যবহার করা যেতে পারে।

বঙ্গদেশীয় স্নান প্রসাধন সামগ্রীর মধ্যে গা ঘষার জন্যে ধুঁধুঁল ছোবড়ার ব্যবহার সম্ভবতঃ অতি প্রাচীন। পাকা ধুঁধুঁল ফলকে শুকিয়ে ছোবড়া তৈরি হয়। এর মধ্যের সংবাহী শিরাগুলি (ভ্যাস্কুলার বান্ডল), বিশেষ করে কাষ্ঠল জাইলেম তন্তুর জন্যে ধুঁধুঁল ছোবড়া একটু খরখরে (কিন্তু খুব শক্ত নয়, তাই প্রসাধন সামগ্রী হিসাবে উপযুক্ত)।

তথ্যসূত্র

সবজি
তন্তু গাছ
এশীয় সবজি
ফলমূল সবজি
উভয়ৌষ্ঠ্য ব্যঞ্জনধ্বনি

যেসব ব্যঞ্জনধ্বনির উচ্চারণে উভয় ঠোঁট স্পর্শ করা হয় সেগুলোকে উভয়ৌষ্ঠ্য বা বিশুদ্ধ ওষ্ঠ্য ব্যঞ্জনধ্বনি বলা হয়। বাংলা ভাষার "প", ‘ফ’, "ব", "ভ", ও "ম" বর্ণগুলোর উচ্চারণ উভয়ৌষ্ঠ্য বলা হয়।

আন্তর্জাতিক ধ্বনিমূলক বর্ণমালা
ধ্বনিবিজ্ঞান
নাসিক্য ধ্বনি

যেসব ধ্বনি উচ্চারণের সময় ফুসফুস থেকে আসা বাতাস মুখের মধ্যে প্রথমে বাধা পায় এবং নাক ও মুখ দিয়ে বেরিয়ে যায় সেসব ধ্বনিকে নাসিক্য বা অনুনাসিক ধ্বনি বলে। অনুনাসিক শব্দের অর্থ: নাসিকার সাহায্যে উচ্চার্য।

সংখ্যা 
বাংলা ভাষায় তিনটি নাসিক্য বা অনুনাসিক ধ্বনি রয়েছে: (ঙ, ন, ও ম)।

তবে নাসিক্য বা অনুনাসিক বর্ণ ৭টি: (ঙ, ঞ, ণ, ন, ম, ং, ঁ)

তথ্যসূত্র 

আন্তর্জাতিক ধ্বনিমূলক বর্ণমালা
ধ্বনিবিজ্ঞান
বাংলা ব্যাকরণ
উষ্ম ব্যঞ্জনধ্বনি

যেসব ব্যঞ্জনধ্বনি উচ্চারণকালে উচ্চারকটা উচ্চারণস্থানটিকে পুরাপুরি স্পর্শ না করে বরং ঘর্ষণ করা হয় সেগুলোকে ঘর্ষণজাত বা ঊষ্ম ব্যঞ্জনধ্বনি বলা হয়। এই ধ্বনিগুলো শ্বাস যতক্ষণ বের হতে থাকে ততক্ষণ উচ্চারণ করা যায় বলে শ্বাস ব্যঞ্জনধ্বনি নামেও পরিচিত।

বাংলা ভাষায় ৩ টি ঊষ্ম ব্যঞ্জনধ্বনি আছেঃ "স" (যেমন "আস্তে"), "শ" (যেমন "আশা"), ও "হ"। কিছু-কিছু অঞ্চলে "জ"/"য" ("জ়") বর্ণও ঊষ্ম উচ্চারণে বলা হয়ে থাকে।

আন্তর্জাতিক ধ্বনিমূলক বর্ণমালা
ধ্বনিবিজ্ঞান
বাংলা ব্যাকরণ
চিচিঙ্গা

চিচিঙ্গা বা কইডা বা দুধকুুুশি বা মধুকুশি বা কুশি বা হইডা () (বৈজ্ঞানিক নাম: Trichosanthes cucumerina) হচ্ছে ঝিঙের মতো কিন্তু আরও লম্বা বা কখনও সাপের মত পেঁচানো, অপেক্ষাকৃত নরম সবজি। এটি ঝিঙে, লাউ, শশা, কুমড়ো ইত্যাদির মতই কিউকারবিটেসি পরিবারের সদস্য।

বিবরণ
চিচিঙ্গা গাছের পাতা ২৫ সেমি পর্যন্ত লম্বা হয়ে থাকে। ফুলগুলি উষ্ণ, সাদা আঁশ নিয়ে রাতে পাপড়ি মেলে , পাপড়িগুলি বন্ধ হয়ে যাওয়ার সময় চুলের মতো সাদা আঁশ গুলো কিছুটা মুটিয়ে আসে, তবে রাতের বেলা সাদা রেখার কারণে নীল রঙের ফলগুলো দেখা যায় (নিচের গ্যালারীতে ফটো দেখুন)। চিচিঙ্গা ফল ২০০ সেন্টিমিটার পর্যন্ত লম্বা হতে পারে। পেকে গেলে  লাল বর্ণ ধারণ করে এবং বীজ সংগ্রহ করা যায়। এদের একটি জাত হলো জাপানি চিচিঙ্গা। এটি কিছুটা গোলাকৃতির হয় এবং  ৭ সেন্টিমিটার পর্যন্ত বৃত্তাকার হয়। চট্টগ্রামে এটিকে হইডা ও গোপালগঞ্জে কুশি নামে ডাকা হয়।

ব্যবহার
সাধারণ নাম "Snake gourd (সর্প লাউ)" বা "চিচিঙ্গা" সংকীর্ণ, বাঁকা, দীর্ঘায়িত ফলকে বোঝায়। নরম চামড়াযুক্ত অপরিপক্ক ফল দৈর্ঘ্যে ১৫০ সেমি (৬৯ ইঞ্চি) পর্যন্ত বড় হতে পারে। এটি নরম, কোমল, কিছুটা মিউজিলিনাস মাংসবিশিষ্ট ঝিংগা এবং লাউয়ের মতো। এটি দক্ষিণ এশিয়া এবং দক্ষিণ-পূর্ব এশিয়ার রান্নায় জনপ্রিয় এবং বর্তমানে আফ্রিকার কয়েকটি বাড়ির বাগানে জন্মে। চাষের সময় কিছু,অপরিপক্ক ফলটির একটি অপ্রীতিকর গন্ধ এবং খানিকটা তেতো স্বাদ থাকে, উভয়ই রান্নার পর দূর হয়ে যায়।

পুষ্টিগুণ 
প্রতি ১০০ গ্রাম কইডা বা চিচিঙ্গা বা হইডায় পুষ্টির তথ্যগুলি নিম্নরূপ:

ক্যালোরি 86.2 কিলোক্যালরি

ম্যাক্রোনিউট্রিয়েন্টস:
মোট ফ্যাট 3.9 গ্রাম

স্যাচুরেটেড ফ্যাট 0.5 গ্রাম

মোট কার্বোহাইড্রেট 12.5 গ্রাম

খাদ্যতালিকাগত ফাইবার 0.6 গ্রাম

প্রোটিন 2.0 গ্রাম

কোলেস্টেরল 0.0 মিলিগ্রাম

সোডিয়াম 33.0 মিলিগ্রাম

পটাশিয়াম 359.1 মিগ্রা

মাইক্রোনিউট্রিয়েন্টস:
ভিটামিন:
ভিটামিন এ 9.8%

ভিটামিন বি৬ ১১.৩%

ভিটামিন সি 30.5%

ভিটামিন ই 1.1%

খনিজ পদার্থ:
ক্যালসিয়াম 5.1%

ম্যাগনেসিয়াম 6.7%

ফসফরাস 5.0%

দস্তা 7.2%

আয়রন 5.7%

ম্যাঙ্গানিজ 12.5%

আয়োডিন 5.9%

চিত্রশালা

তথ্যসূত্র

বহিঃসংযোগ
 Trichosanthes cucumerina Linn. improves glucose tolerance and tissue glycogen in non insulin dependent diabetes mellitus induced rats 

সবজি
বাংলাদেশের উদ্ভিদ
মিয়ানমারের উদ্ভিদ
ভারতের উদ্ভিদ
ভারতীয় উপমহাদেশের উদ্ভিদ
ফলমূল সবজি
১৭৫৩-এ বর্ণিত উদ্ভিদ
কার্ল লিনিয়াস কর্তৃক নামকরণকৃত ট্যাক্সা
চীনের উদ্ভিদ
আফ্রিকার উদ্ভিদ
ভোজ্য উদ্ভিদ
ব্যঞ্জনধ্বনি

যেসব ধ্বনি উচ্চারণকালে ফুসফুস থেকে নিঃসারিত বায়ু মুখ দিয়ে বের হবার সময় পূর্ণ বা আংশিকভাবে বাধা পায়, ঘর্ষণ পায়, অথবা সংকুচিত হয়, সেগুলিকে ব্যঞ্জনধ্বনি (ইংরেজি Consonant) বলা হয়। যেমন  ধ্বনিটি দুই ঠোঁটে বাধা পেয়ে উচ্চারিত হয়। আবার  ধ্বনিটি জিহ্বাগ্র ও তালুর সম্মুখভাগের মাধ্যমে উচ্চারিত হয়।  ধ্বনিটি জিহ্বামূল এবং তালুর পশ্চাৎভাগের মাধ্যমে উচ্চারিত হয়। আবার  এবং  ধ্বনিগুলিকে মুখস্থিত একটি সংকুচিত প্রবাহপথের ভেতর দিয়ে বাতাসকে জোর করে প্রবাহিত করিয়ে উচ্চারণ করা হয়। অন্যদিকে  এবং  ধ্বনিগুলি উচ্চারণের সময় বাতাস নাকের ভেতর দিয়ে প্রবাহিত হয়। ব্যঞ্জনধ্বনির বিপরীত ধ্বনি হল স্বরধ্বনি।

বিশ্বের সমস্ত ভাষা বিশ্লেষণ করে এ পর্যন্ত প্রায় ৬০০টি ভিন্ন ব্যঞ্জনধ্বনি চিহ্নিত করা হয়েছে।..  Onion

তথ্যসূত্র

গ্রন্থপঞ্জি
 

আন্তর্জাতিক ধ্বনিমূলক বর্ণমালা
ধ্বনিবিজ্ঞান
ব্যঞ্জনবর্ণ
সময়

সময় হল অস্তিত্ব এবং ঘটনার নিরবিচ্ছিন্ন ধারাবাহিক ক্রম যা অতীত থেকে বর্তমানকে ছেদ করে ভবিষ্যতের মধ্যে একটি দৃশ্যত অপরিবর্তনীয় ধারাবাহিকভাবে ঘটে। এটি বিভিন্ন পরিমাপের একটি উপাদান পরিমাণ যা ইভেন্টের ক্রমানুসারে, ঘটনার সময়কাল বা তাদের মধ্যে ব্যবধানের তুলনা করতে এবং বস্তুগত বাস্তবতায় বা সচেতন অভিজ্ঞতায় পরিমাণের পরিবর্তনের হার পরিমাপ করতে ব্যবহৃত হয়। সময়কে প্রায়শই ত্রিমাত্রিক ক্ষেত্রের চতুর্থ মাত্রা হিসাবে উল্লেখ করা হয়। সময় সম্বন্ধে একাধিক স্বতন্ত্র মতবাদ রয়েছে। একটি মতানুসারে সময় মহাবিশ্বের মৌলিক কাঠামোর একটি অংশ যেটি একটি বিশেষ মাত্রা এবং যেখানে ভৌত ঘটনাসমূহ একটি ক্রমধারায় ঘটে। এটি বাস্তববাদী দৃষ্টিভঙ্গি যা আইজ্যাক নিউটনের তত্ত্বসম্মত। এই মতানুসারে সময় একটি ভৌত রাশি, যা পরিমাপযোগ্য।

অতীত বর্তমান ও ভবিষ্যতের মধ্যে পার্থক্যকারীকে সময় বলা হয়।

একক 

সময় আসলে অবস্থার পরিবর্তন।  এমনটা ভাববার একটা যৌক্তিক কারণ আছে।  আমরা এখন পৃথিবীতে আছি।  আমাদের চারপাশে সকল বস্তুই হয় চলমান অথবা স্থিতিশীল৷  কোন একটি বদ্ধ ঘরে আমরা সকল বস্তুকে স্থির করে রেখে দিয়ে যদি একজন মানুষকে ঘরে ছেড়ে দেই তাহলে সেও প্রাথমিক অবস্থায় নির্ধারণ করতে পারবে না সময়ের পরিবর্তন হচ্ছে কি না।  কিন্তু এটা আমরা সবাই জানি যে,  পৃথিবী ঘুরছে।  তাই অবস্থার পরিবর্তনও হচ্ছে।  কোনভাবে আমরা যদি একটা পরম স্থিতিশীল বস্তুকে খুজে পেতাম তাহলে তার সাপেক্ষে আমরা কোন বস্তুকে পরম স্থিতিশীল চিন্তা করতে পারতাম এবং আমরা তার অবস্থার পরিবর্তন করে পুনরায় সেই অবস্থানে ফিরিয়ে আনলে সেটা টাইম ট্রাভেলিং হতো।  কিন্তু মহাবিশ্বে কোন কিছুই পরম স্থিতিশীল নয়।  আর সময় প্রসঙ্গ কাঠামোর উপর নির্ভর করে।  আইন্সটাইনের থিওরি ওব রিলেটিভিটি তে বলা আছে যে সময় আপেক্ষিক।  এটা প্রকৃতপক্ষে অবিজার্ভারের অনুভবের উপরে নির্ভরশীল।

তথ্যসূত্র

আরও পড়ুন 
 
 
 - Research bibliography
 
 
 
 
 
 
 
 
 Stiegler, Bernard, Technics and Time, 1: The Fault of Epimetheus
 
 
 
 
 
 Charlie Gere, (2005) Art, Time and Technology: Histories of the Disappearing Body, Berg
 Craig Callendar, Introducing Time, Icon Books, 2010, 
 Benjamin Gal-Or, Cosmology, Physics and Philosophy, Springer Verlag, 1981, 1983, 1987, , .
 Roberto Mangabeira Unger and Lee Smolin, The Singular Universe and the Reality of Time, Cambridge University Press, 2014, .

বহিঃসংযোগ 

 Accurate time vs. PC Clock Difference
 Exploring Time  from Planck Time to the lifespan of the universe
 Different systems of measuring time
 
 
 
 Time at Open Directory

সময়
অধিবিদ্যার ধারণা
মূল বিষয়ের নিবন্ধ
বিজ্ঞানের দর্শনের ধারণা
নন্দনতত্ত্বের ধারণা
জ্ঞানতত্ত্বের ধারণা
মনের দর্শনের ধারণা
সত্তাতত্ত্ব
প্রত্যক্ষণ
ভৌত ঘটনা
বাস্তবতা
স্থানকাল
বিশোষণ (তড়িৎচৌম্বক বিকিরণ)

বিশোষণ ( ইংরেজিতে Absorption) পদার্থবিজ্ঞানের দৃষ্টিকোণ থেকে এমন একটি প্রক্রিয়া যার মাধ্যমে একটি ফোটনের শক্তি অন্য কোন একটি বস্তু দ্বারা শোষিত বা গৃহীত হয়। শোষণকারী বস্তুটি হতে পারে একটি পরমাণু যার যোজনী ইলেক্ট্রনগুলো দুইটি ইলেক্ট্রনীয় শক্তিস্তরের মাঝে একটি অবস্থান্তর অবস্থার সৃষ্টি করে অবস্থান করে। এই প্রক্রিয়ায় ফোটনটি ধ্বংস হয়ে যায়। যে শক্তি শোষিত হয় তা পুনরায় বিকিরিত হতে পারে বা তাপে রূপান্তরিত হতে পারে। আর এর ফলে যে মাধ্যমে শক্তি শোষিত হয় তার তাপমাত্রা বেড়ে যেতে পারে। পুনরায় বিকিরিত তরঙ্গের তরঙ্গদৈর্ঘ্য পূর্বের সমান বা বেশি হতে পারে। জড় মাধ্যমের মধ্য দিয়ে চলমান কোন আলো বা যেকোন তড়িৎ চৌম্বকীয় বিকিরণের তীব্রতা উক্ত বিকিরণের চলার পথের দিকে ধীরে ধীরে হ্রাস পায়। তড়িৎচৌম্বক বিকিরণের বিশোষণের সময় এই ঘটনাটিই ঘটে। মাধ্যমের কণিকাগুলো দ্বারা বিকিরণটি প্রতিফলিত হওয়া এবং মাধ্যমের নিজস্ব শোষণের কারণে এটি হয়।

প্রায়োগিক বৈশিষ্ট্য 
কোন একটি বস্তুর শোষণ ক্ষমতা নির্দেশ করে সেই বস্তুটি কি পরিমাণ আলো শোষণ করতে পারবে। এভাবে শোষণ ক্ষমতা নির্ধারণের মাধ্যমে বিয়ার-ল্যাস্বার্ট নীতি ব্যবহার করে পদার্থের অন্যান্য ধর্ম সম্পর্কেও জানা যায়। বিশোষণের পর পুনরায় যে তরঙ্গ বিকিরিত হয় তার বর্ণালী বিশ্লেষণের মাধ্যমে সে সম্পর্কে অনেক কিছু জানা যায়। বিশেষ করে নক্ষত্র গবেষণার ক্ষেত্রে এই প্রক্রিয়া বেশ ভালো কাজ করে।

নক্ষত্রের কেন্দ্রে অবস্থিত উত্তপ্ত, ভাস্বর ও উচ্চচাপের গ্যাস অবিচ্ছিন্ন বর্ণালীর সৃষ্টি করে। উচ্চতাপের জন্য পরমাণুগুলো খুব উত্তেজিত অবস্থায় থাকে। কিন্তু এরা এতো ঘনসন্নিবিষ্ট অবস্থায় থাকে যে ইলেক্ট্রনগুলো এক পরমাণু থেকে আরেক পরমাণুতে চলে যেতে পারে। এতে করে শক্তি নির্গত হয় এবং এদেরকে পুনরুত্তেজিত করে। এর ফলে অবিচ্ছিন্ন বর্ণালীর সম্ভাব্য সকল বর্ণ নির্গত হয়। এসব বর্ণালীর বিশ্লেষণ থেকে তারার রাসায়নিক ও ভৌত গঠন জানা যায়।

শোষণের প্রকৃতি 
বেশিরভাগ পদার্থের জন্য শোষণের পরিমাণ তড়িৎচৌম্বক বিকিরণের তরঙ্গদৈর্ঘ্যের উপর নির্ভর করে। এর সাথে সাথে কণার বর্ণেরও পরিবর্তন হয় যা আলোর বিছু বর্ণ গ্রহণ করে এবং কিছু প্রতিফলন বা প্রতিসরণের মাধ্যমে ফিরিয়ে দেয়। উদাহরণস্বরুপ কোন বস্তু যদি নীল, সবুজ এবং হলুদ আলো শোষণ করে তাহলে তা লাল দেখাবে।

আরও দেখুন 
 শোষণ বর্ণালী
 শোষণ বর্ণালীবীক্ষণ
 প্রতিসরাঙ্ক
 ক্র্যামার্‌স-ক্রোনিগ সম্পর্ক

তথ্যসূত্র

বহিঃসংযোগ 
 বর্ণালীভিত্তিক গণনাযন্ত্র - আণবিক শোষণ বর্ণালীর সঠিক ও দ্রুত গণনার জন্য।
 আণবিক তথ্যসংগ্রহ

তড়িৎচৌম্বক বিকিরণ
বিক্ষেপণ, অবশোষণ ও বিকিরণী স্থানান্তর (আলোকবিজ্ঞান)
তড়িচ্চুম্বকীয় বিকিরণ
বিকিরণ
বর্ণালীবীক্ষণ
বিশ্বতত্ত্ব

বিশ্বতত্ত্ব বা ভৌত সৃষ্টিতত্ত্ব হল জ্যোতিঃপদার্থবিদ্যার একটি শাখা, যা দিয়ে মূলত মহাবিশ্বের বৃহদাকার কাঠামো, এর গঠন এবং বিবর্তন সম্পর্কিত মৌলিক প্রশ্নের অধ্যয়ন করা হয়।
আধুনিক ভৌত সৃষ্টিতত্ত্বের শুরু হয় বিংশ শতাব্দীতে, মূলত আলবার্ট আইনস্টাইনের সাধারণ আপেক্ষিকতাবাদ তত্ত্ব এবং দূরবর্তী মহাজাগতিক বস্তুসমূহের উন্নততর ভৌত পর্যবেক্ষণের ব্যাপক উন্নতিসাধনের সঙ্গে।

শৃঙ্খলাসমূহ
বৈজ্ঞানিক পর্যবেক্ষণ এবং পরীক্ষার মাধ্যমে মহাবিশ্বের বোঝাপড়া গঠনে পদার্থবিজ্ঞান এবং জ্যোতিঃপদার্থবিজ্ঞানে কেন্দ্রীয় ভূমিকা পালন করেছে।

তথ্যসূত্র 

জ্যোতির্বিজ্ঞান
তত্ত্ব
মূল বিষয়ের নিবন্ধ
বিশ্বতত্ত্ব
ভৌত বিশ্বতত্ত্ব
সক্রিয় ছায়াপথ কেন্দ্রীণ

যেসব ছায়াপথের কেন্দ্র পুরো ছায়াপথের তুলনায় বেশি সক্রিয় এবং উজ্জ্বল তাদেরকে সক্রিয় ছায়াপথ কেন্দ্রীন বলা হয়। এ ধরনের ছায়াপথ কর্তৃক উৎপাদিত শক্তির বৃহদাংশ তার সাধারণ উপাদানগুলো থেকে আসে না। অর্থাৎ এদের মধ্যস্থিত তারা, ধূলিকণা এবং আন্তঃছায়াপথীয় মাধ্যম মোট বিকিরণের খুব বেশি অংশ বিকিরণ করে না। এই শক্তি ছায়াপথের ধরনের উপর নির্ভর করে বিভিন্ন তড়িচ্চুম্বকীয় বর্ণালী, যেমন অবলোহিত, রেডিও তরঙ্গ, অতিবেগুনী, এক্স রশ্মি এবং গামা রশ্মি হিসেবে নিঃসারিত হয়।

এ ধরনের ছায়াপথের নাম হিসেবে এজিএন শব্দটি বহুল ব্যবহৃত হয়। এর পূর্ণরুপ হল: Active Galactic Nuclei বা সক্রিয় ছায়াপথ কেন্দ্রীন। কারণ এই ছায়াপথগুলো এর কেন্দ্রে অবস্থিত একটি বদ্ধ অঞ্চল থেকে প্রচুর শক্তি পায়।

আবিষ্কারের ইতিহাস 

১৯০৮ সালে মার্কিন জ্যোতির্বিজ্ঞানী এডওয়ার্ড এ. ফ্যাথ অনেক উজ্জ্বল ছায়াপথের কেন্দ্রে বিশোষণ রেখার অস্তিত্ব প্রমাণ করেন। এই ছায়াপথগুলোকে তখন ডাকা হতো স্পাইরাল নেবুলা বা কুণ্ডলাকার নীহারিকা। কারণ তখনও হাবল আসেননি এবং যথারীতি আমাদের ছায়াপথের মত অনেক তারা সমষ্টি যে রয়েছে তা আবিষ্কৃত হয়নি। পরবর্তীতে ফ্যাথ আবার এনজিসি ১০৬৮ নামক ছায়াপথটির বর্ণালিতে গুরুত্বপূর্ণ নিঃসরণ রেখা খুঁজে পান যা বেশ অস্বাভাবিক। ১৯২৬ সালে এডুইন হাবল তিনটি ছায়াপথের বর্ণালিতে গ্রহীয় নীহারিকা তথা প্ল্যানেটারি নেবুলার মত বৈশিষ্ট্য দেখতে পান।

১৯৪৩ সালে মার্কিন জ্যোতির্বিজ্ঞানী কার্ল সিফার্ট ৬ টি ছায়াপথের অত্যন্ত ঘন ও উজ্জ্বল কেন্দ্রের বর্ণালী বিশ্লেষণ করেন। তিনি এসব বর্ণালিতে বিশোষণ রেখার চেয়ে বড় নিঃসরণ রেখা দেখতে পান, নিঃসরণ রেখাগুলো আবার পরমাণুর বিভিন্ন আয়নীকরণ অবস্থার কারণে সৃষ্টি হয়েছে বলে জানা গিয়েছিল। এই ছায়াপথগুলোকেই বর্তমানে সিফার্ট ছায়াপথ বলা হয়। ১৯৬৩ সালে ক্যালটেকে কর্মরত নেদারল্যান্ডের জ্যোতির্বিজ্ঞানী মার্টিন শ্মিট ৩সি ২৭৩ নামে একটি এজিএন আবিষ্কার করেন পরবর্তীকালে যার নাম হয় কুয়েসাই-স্টেলার রেডিও সোর্স (কিউএসও) বা সংক্ষেপে কোয়েজার। তিনি এই কোয়েজারের বর্ণালীতে হাইড্রোজেন বালমার শ্রেণীর নিঃসরণ রেখা দেখতে পান। বস্তুটির লাল সরণের পরিমাণ ছিল ০.১৬। কোয়েজার আবিষ্কারের জন্য মার্টিন শ্মিট যথেষ্ট খ্যাতি অর্জন করেন, টাইম ম্যাগাজিনের প্রচ্ছদে তার ছবি ছাপা হয়। তিনি বালমার শ্রেণীর আলফা, বিটা এবং গামা তিনটি রেখাই খুঁজে পেয়েছিলেন।

এজিএন গবেষণার কালপঞ্জি 
 ১৯০৮ - লিক মানমন্দিরে এডওয়ার্ড ফ্যাথ সিফার্ট ছায়াপথের প্রথম দৃশ্যমান আলোকীয় বর্ণালী আবিষ্কার করেন।

শ্রেণিবিভাগ 
তিনটি প্যারামিটার দ্বারা সক্রিয় ছায়াপথ কেন্দ্রীনের শ্রেণিবিন্যাস করা হয়: আলোকীয় পরিবর্তনশীলতা (optical variability), বেতার নিঃসরণ (radio emission) এবং বর্ণালী সারির প্রস্থ (spectral line width)।

আরও দেখুন 
 কোয়াসার
 রেডিও ছায়াপথ
 সেফার্ট ছায়াপথ
 ব্লাজার
 কৃষ্ণগহ্বর

ছায়াপথ
আপাত-নক্ষত্র

আপাত-নক্ষত্র বা কোয়েসার হল আপাত-নাক্ষত্রিক বেতার উৎস (ইংরেজি Quasi-Stellar Radio Source)-এর সংক্ষিপ্ত রূপ। এই জ্যোতিষ্কটি তড়িৎচৌম্বক শক্তির একটি উৎস যার আলো খুব উচ্চমাত্রার লোহিত অপসারণ প্রদর্শন করে। বিজ্ঞানীদের মত্রে এই লোহিত অপসারণের কারণ হাবলের নীতি। সুতরাং বোঝাই যায় যে কোয়েসারগুলি অনেক দূরে অবস্থিত। এত দূরত্বে অবস্থিত কোয়সারসমূহে তখনই কেবল নিরীক্ষণ করা যাবে যদি এদের উজ্জ্বলতা কিছু ক্ষণজীবী অতিনবতারা এবং গামা রশ্মির বিদারণ ছাড়া অন্যসব খ-বস্তু থেকে বেশি হয়। তাই আজ এটি সুস্পষ্ট যে এদের উজ্জ্বলতা এরকমই যে তা কয়েক হাজার আকাশগঙ্গা ছায়াপথ আকৃতির ছায়াপথের মিলিত উজ্জ্বলতার চেয়েও বেশি। আলোকীয় দূরবীক্ষণ যন্ত্রে এদেরকে তারার মত বিন্দুবৎ দেখায়। প্রথমে এদের সবগুলোকে রেডিও সক্রিয় মনে করা হলেও পরে দেখা যায় অনেক কোয়াসারই রেডিও সক্রিয় নয়। তাই বর্তমানে এদেরকে সাধারণভাবে আপাত-নাক্ষত্রিক বস্তু বা কিউএসও (QSO, Quasi-Stellar Object) বলা হয়। রেডিও টেলিস্কোপ ব্যবহার করে এটি আবিষ্কার করা হয়।

আকার 
আপাত-নক্ষত্র (quasi stellar objects) আমাদের সূর্যের তুলনায় বিলিয়ন পরিমাণ আয়তনে বৃহৎ। সাধারনত এরা সূর্যের তুলনায় দশ থেকে বারো বিলিয়ন গুণ বড় হয়ে থাকে। আর উৎপন্ন শক্তি সূর্যের তুলনায় প্রায় চারশত বিশ ট্রিলিয়ন। এসব আপাত নক্ষএ থেকে তড়িৎ চৌম্বকীয় তরঙ্গের বিকিরণ হয়ে থাকে। এ পর্যন্ত প্রায় মিলিয়নের অধিক আপাত-নক্ষএের সন্ধান মিলেছে। সবচেয়ে নিকটতম আপাত নক্ষত্রের দূরত্ব প্রায় ছয়শ মিলিয়ন আলোকবর্ষ দূরে।

আরও দেখুন 
 সক্রিয় কেন্দ্রীন ছায়াপথ (এজিএন)
 ব্লাজার
 অতিবৃহৎ কৃষ্ণহ্বর
 ক্ষুদ্র কোয়াসার

তথ্যসূত্র

বহিঃসংযোগ 
 ৩সি ২৭৩, উজ্জ্বলতম কোয়াসার
 ৩সি ২৭৩: ঋতুর পরিবর্তনশীল কোয়াসার
 নাসা গডার্ড স্পেস ফ্লাইট সেন্টারের সংবাদ 
 কিউএসও লোহিত অপসারণের হিস্টোগ্রাম
 এসডিএসএস
 কৃষ্ণগহ্বর: Gravity's Relentless Pull
 কোআসারের উপর একটি গবেষণা (স্পেসডেইলি) জুলাই ২৬, ২০০৬

 
বেতার জ্যোতির্বিজ্ঞান
মূর্ধন্য ব্যঞ্জনধ্বনি

যেসব ব্যঞ্জনধ্বনির উচ্চারণকালে জিহ্বার ডগাটি উল্টিয়ে মূর্ধাটি স্পর্শ করে বা তার কাছে নিকটবর্তী হয় সেগুলোকে মূর্ধন্য বা প্রতিবেষ্টিত ব্যঞ্জনধ্বনি বলা হয়।

ভাষাসমূহ
উপাত্ত নিখুঁত না হলেও বিশ্বের ২০% ভাষায় কোনোরকমে মূর্ধন্য ব্যঞ্জনধ্বনি বিদ্যমান।

ভারতীয় উপমহাদেশে, বিশেষত ইন্দো-আর্য ও দ্রাবিড় ভাষায় মূর্ধন্য ব্যঞ্জনধ্বনি পাওয়া যায়। এছাড়া ঐ অঞ্চলে মুন্ডা ও বুরুশাসকি ভাষাতেও এই ধ্বনি বিদ্যমান। তবে বাংলা ভাষাসহ বিভিন্ন ভাষায় বিশুদ্ধ "মূর্ধন্য" ব্যঞ্জনধ্বনি নেই, অথচ "ট", "ঠ", "ড", "ঢ", "ণ", "ড়" ও "ঢ়" বর্ণের উচ্চারণরীতি (যথাক্রমে , , , , ,  ও ) প্রাক্তন বাংলায় মূর্ধন্য ও প্রতিবেষ্টিত ছিল। এগুলোর উচ্চারণস্থানটি বর্তমানে দন্তমূলীয় বা পশ্চাদ্দন্তমূলীয়।

তথ্যসূত্র

আন্তর্জাতিক ধ্বনিমূলক বর্ণমালা
ধ্বনিবিজ্ঞান
দন্তমূলীয় ব্যঞ্জনধ্বনি

জিহ্বার ডগাটি দাঁতের পিছনের শক্ত অংশ বা দন্তমূলে স্পর্শ করে বা তার কাছে নিকটবর্তী হয়ে যেসব ধ্বনি উচ্চারিত হয়, সেগুলোকে দন্তমূলীয় ব্যঞ্জনধ্বনি বলা হয়। বাংলা ভাষার "ন", "র", "ল", ও "স" বর্ণগুলোর উচ্চারণ দন্তমূলীয় বলা হয়। কিছু-কিছু অঞ্চলে বাংলা "ট", "ঠ", "ড", ও "ঢ" বর্ণগুলোর উচ্চারণস্থানও দন্তমূলীয়।

আন্তর্জাতিক ধ্বনিমূলক বর্ণমালা
ধ্বনিবিজ্ঞান
ফুসফুসনির্গত ব্যঞ্জনধ্বনি

যেসব ব্যঞ্জনধ্বনি উচ্চারণকালে ফুসফুসের ঠেলাতে বহির্গামী বায়ুপ্রবাহ সৃষ্টি হয় সেগুলোকে ফুসফুসনির্গত ব্যঞ্জনধ্বনি বলা হয়। বায়ুটি ফুসফুস থেকে তিনটি পথ দিয়ে বের হতে পারেঃ কেন্দ্রিক পথে, পার্শ্বিক পথে, বা নাসিক পথে।

বিশ্বের সব ভাষায় ফুসফুসনির্গত ব্যঞ্জনধ্বনি আছে, অবশ্য অনেকগুলো ভাষায় কয়েকটি অফুসফুসনির্গত ব্যঞ্জনধ্বনিও আছে।

আন্তর্জাতিক ধ্বনিমূলক বর্ণমালা
ধ্বনিবিজ্ঞান

pl:Egresywny strumień powietrza
ত্রি-আলফা প্রক্রিয়া

'ত্রি-আলফা পদ্ধতি এমন একটি পদ্ধতির নাম যার মাধ্যমে তিনটি হিলিয়াম কেন্দ্রীন তথা আলফা কণিকা কার্বনে পরিণত হয়। এতে ১০০,০০০,০০০ কেলভিন তাপমাত্রার প্রয়োজন হয়। লাল দানব তারাগুলো এই পদ্ধতিতেই শক্তি নিঃসরণ করে।

তারার অভ্যন্তরে যেখানে প্রচুর হিলিয়াম রয়েছে সেখানে এই বিক্রিয়া ঘটে। সাধারণত প্রাচীন তারাগুলোর অভ্যন্তরভাগে প্রোটন-প্রোটন চক্র এবং কার্বন নাইট্রোজেন অক্সিজেন চক্রের মাধ্যমে হিলিয়াম উৎপাদিত হয়ে এর কেন্দ্রে জমা হয়। এজন্য এসব তারায় ত্রি-আলফা পদ্ধতি বেশি কার্যকর হয়। তারার কেন্দ্রে হাউড্রোজেন দহন শেষ হয়ে যাবার পর এই অংশটি নিঃশেষিত থাকে যতক্ষণ না তাপমাত্রা হিলিয়াম দহনের মত মাত্রায় পৌঁছায়।

৪He + ৪He ↔ ৮Be 
৮Be + ৪He ↔ ১২C + γ + ৭.৩৬৭ MeV

এই পদ্ধতিতে মোট ৭.২৭৫ মেগা ইলেক্ট্রন ভোল্ট শক্তি বিমুক্ত হয়।

আবিষ্কার 
ত্রি-আলফা পদ্ধতি ঊলত কার্বন-১২ আইসোটোপের উপর নির্ভর করে যার রেজোন্যান্স হিলিয়াম-৪ এবং বেরিলিয়াম-৮ এর শক্তির প্রায় সমান। ১৯৫২ সালের পূর্বে এত উচ্চ কোন শক্তিস্তরের কথা মানুষের জানা ছিলনা। জ্যোতিঃপদার্থবিজ্ঞানী ফ্রেড হয়েল প্রথম বলেন যে কার্বন-১২ প্রকৃতিতে এত বেশি পরিমাণে রয়েছে যে এই প্রাচুর্যই তার রেজোন্যান্সের প্রমাণ দেয়। তিনি পরমাণু বিজ্ঞানী উইলিয়াম আলফ্রেড ফোলারকে একটি প্রস্তাব দেন।

আরও দেখুন 
 প্রোটন-প্রোটন চক্র
 কার্বন নাইট্রোজেন অক্সিজেন চক্র

কেন্দ্রীন বিক্রিয়া
নৈকট্য ব্যঞ্জনধ্বনি

নৈকট্য ব্যঞ্জনধ্বনি বা অন্তঃস্থ ব্যঞ্জনধ্বনি হল সেসব ব্যঞ্জনধ্বনি, যা উচ্চারণকালে কোন উচ্চারক একটি উচ্চারণস্থানের কাছে নিকটবর্তী হয়।

বাংলা লিপিতে "র" বর্ণের উচ্চারণরীতি নৈকট্য।

আন্তর্জাতিক ধ্বনিমূলক বর্ণমালা
ধ্বনিবিজ্ঞান
কম্পনজাত ব্যঞ্জনধ্বনি

কম্পনজাত ব্যঞ্জনধ্বনি সেইসমস্ত ধ্বনিকে বলা হয় যেসমস্ত ধ্বনির উচ্চারণকালে কোনো উচ্চারক একটি উচ্চারণস্থানের কাছে নিকটবর্তী হয়ে স্পন্দন বা কম্পন সৃষ্টি করে। প্রবল বায়ুপ্রবাহে উচ্চারকটি উচ্চারণস্থানটিকে তিন-চারবার আলতোভাবে স্পর্শ করে।

বাংলা ভাষায় কোনও কম্পনজাত ব্যঞ্জনধ্বনি নেই।

আন্তর্জাতিক ধ্বনিমূলক বর্ণমালা
ধ্বনিবিজ্ঞান
তাড়নজাত ব্যঞ্জনধ্বনি

যেসব ধ্বনির উচ্চারণকালে কোনও উচ্চারক একটি উচ্চারণস্থানে দ্রুতভাবে সংকুচিত হয় সেগুলোকে তাড়িত বা তাড়নজাত ব্যঞ্জনধ্বনি বলা হয়।

বাংলা ভাষার "ড়" ও "ঢ়" বর্ণের উচ্চারণরীতি তাড়িত।

আন্তর্জাতিক ধ্বনিমূলক বর্ণমালা
ধ্বনিবিজ্ঞান
ফ্রেড হয়েল

স্যার ফ্রেড হয়েল (জুন ২৪, ১৯১৫ - আগস্ট ২০, ২০০১), (ফেলো অব দ্য রয়েল সোসাইটি) একজন ইংরেজ জ্যোতির্বিদ ও গণিতবিদ।  তিনি বেশকিছু তত্ত্বের জন্য বিখ্যাত। তার এই তত্ত্বগুলো জ্যোতির্বিজ্ঞানের অগ্রগতির চালিকাশক্তি হিসেবে আখ্যায়িত হতে পারে। এছাড়াও তিনি কিছু বৈজ্ঞানিক কল্পকাহিনী এবং তার পুত্র জিওফ্রি হয়েলেরসাথে যৌথভাবে কয়েকটি বই লিখেন। তিনি ইউনিভার্সিটি অফ কেমব্রিজের ইনস্টিটিউট অফ অ্যাস্ট্রোনমির পরিচালক ছিলেন।

সম্মাননা 
পুরষ্কারসমূহ:
 গোল্ড মেডেল অফ দ্য রয়েল অ্যাস্ট্রোনমিক্যাল সোসাইটি - ১৯৬৮
 ব্রুস মেডেল - ১৯৭০
 হেনরি নরিস রাসেল লেকচারশিপ - ১৯৭১
 রয়েল মেডেল - ১৯৭৪
তার নামে নামাঙ্কিত:
 গ্রহাণু - ৮০৭৭ হয়েল

রচিত গ্রন্থসমূহ

সাহিত্যকর্ম 
এককভাবে:
 দি ব্ল্যাক ক্লাউড (১৯৫৭)
 অসিয়ান্‌স রাইড (১৯৫৯)
 ফিফ্‌থ প্ল্যানেট (১৯৬৩)
 অ্যান্ড্রোমিডা ব্রেকথ্রো (১৯৬৫)
 অক্টোবর দি ফাস্ট ইজ টু লেট (১৯৬৬)
 এলিমেন্ট ৭৯ (১৯৬৭)
 কমেট হ্যালি (নভেম্বর, ১৯৮৫)
জিওফ্রি হয়েলের সাথে যৌথভাবে:
 রকেট্‌স ইন উরসা মেজর (১৯৬৯)
 সেভেন স্টেপ্‌স টু দ্য সান (১৯৭০)
 দি ইনফারনো (অক্টোবর, ১৯৭৩)
 দি মলিকুল মেন অ্যান্ড দ্য মনস্টার অফ লচ নেস (১৯৭৩) 
 ইনটু ডিপেস্ট স্পেস (১৯৭৪)
 দি ইনক্যান্ডেসেন্ট ওয়ান্‌স (১৯৭৭)
 দি ওয়েস্টমিনিস্টার ডিসাস্টার (অক্টোবর, ১৯৭৮)

অন্যান্য রচনা 
 নিকোলাস কোপারনিকাস (১৯৭৩)
 অ্যাস্ট্রোনমি অ্যান্ড কসমোলজি: অ্যা মডার্ন কোর্স (১৯৭৫)
 এনার্জি অর এক্সটিংশন?দি কেইস ফর নিউক্লিয়ার এনার্জি (১৯৭৭)
 দি ইনটেলিজেন্ট ইউনিভার্স (১৯৮৩)

তথ্যসূত্র

External links 
 Obituary by Sir Martin Rees, Physics Today 
 Obituary in The Guardian

ইংরেজ জ্যোতির্বিজ্ঞানী
বিজ্ঞান কল্পকাহিনী লেখক
১৯১৫-এ জন্ম
২০০১-এ মৃত্যু
ব্রুস পদক বিজয়ী
ইংরেজ অজ্ঞেয়বাদী
২০শ শতাব্দীর ব্রিটিশ ঔপন্যাসিক
২০শ শতাব্দীর নাস্তিক
ব্রিটিশ নাস্তিক
ইংরেজ পুরুষ ঔপন্যাসিক
রয়েল সোসাইটির সভ্য
নাইটস ব্যাচেলর
মার্কিন ফিলোসফিক্যাল সোসাইটির সদস্য
রয়েল পদক বিজয়ী
তালব্য ব্যঞ্জনধ্বনি

জিহ্বার মাঝের অংশটি তালুটি স্পর্শ করে বা তার কাছে নিকটবর্তী হয়ে যেসব ধ্বনি উচ্চারিত হয়, সেগুলোকে তালব্য ব্যঞ্জনধ্বনি বলা হয়। বিশুদ্ধ তালব্য ব্যঞ্জনধ্বনি বিশ্বের ভাষায় ব্যবহার খুবই কম, অথচ অর্ধ-তালব্য ব্যঞ্জনধ্বনি (পশ্চাদ্‌দন্তমূলীয় ব্যঞ্জনধ্বনি ও তালব্যীভূত জিহ্বামূলীয় ব্যঞ্জনধ্বনি) সর্বব্যাপী।

আন্তর্জাতিক ধ্বনিমূলক বর্ণমালা
ধ্বনিবিজ্ঞান
উইলিয়াম আলফ্রেড ফাওলার

উইলিয়াম আলফ্রেড ফোলার (আগস্ট ৯, ১৯১১ - মার্চ ১৪, ১৯৯৫) একজন নোবেল পুরস্কার বিজয়ী মার্কিন জ্যোতিঃপদার্থবিজ্ঞানী। তিনি যুক্তরাষ্ট্রের পেনসিলভানিয়া অঙ্গরাজ্যের পিট্‌সবার্গে জন্মগ্রহণ করেন। ওহাইও স্টেট ইউনিভার্সিটি থেকে স্নাতক সম্পন্ন করে ক্যালিফোর্নিয়া ইনস্টিটিউট অফ টেকনোলজিতে চলে যান পারমাণবিক পদার্থবিজ্ঞানে পিএইচডি করার জন্য। তার গবেষণা পত্রটি ১৯৫৭ সালে ই. মার্গারেট বারবিজ, জিওফ্রি বারবিজ এবং ফ্রেড হয়েলের সাথে যৌথভাবে প্রকাশিত হয়। তার পত্রে তিনি উল্লেখ করেন কীভাবে তারার কেন্দ্রিন সংশ্লেষণের মাধ্যমে সবচেয়ে হালকা রাসায়নিক মৌলসমূহের প্রাচুর্যের ব্যাখ্যা করা যায়।

তথ্যসূত্র

বহিঃসংযোগ 
 উইলিয়াম আলফ্রেড ফোলার এর জীবনী 
 Bruce Medal page 

১৯১১-এ জন্ম
১৯৯৫-এ মৃত্যু
মার্কিন জ্যোতির্বিজ্ঞানী
নোবেল বিজয়ী পদার্থবিজ্ঞানী
মার্কিন নোবেল বিজয়ী
ন্যাশনাল মেডেল অফ সাইন্স বিজয়ী
ক্যালিফোর্নিয়া ইনস্টিটিউট অব টেকনোলজির শিক্ষক
ক্যালিফোর্নিয়া ইনস্টিটিউট অব টেকনোলজির প্রাক্তন শিক্ষার্থী
মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
আমেরিকান ফিজিক্যাল সোসাইটির বিশিষ্ট সভ্য
মার্কিন ফিলোসফিক্যাল সোসাইটির সদস্য
পশ্চাত্তালব্য ব্যঞ্জনধ্বনি

জিহ্বার পিছন অংশটি কোমল তালু বা পশ্চাত্তালুটি স্পর্শ করে বা তার কাছে নিকটবর্তী হয়ে যেসব ধ্বনি উচ্চারিত হয়, সেগুলোকে পশ্চাত্তালব্য ব্যঞ্জনধ্বনি বলা হয়। অনেক বইয়ে এই উচ্চারণস্থানে সৃষ্টি করা ব্যঞ্জনধ্বনিগুলো কোমল তালব্য, জিহ্বামূলীয়, ও কণ্ঠ্য নামেও পরিচিত।

বাংলা ভাষার "ক", "খ", "গ", "ঘ", ও "ঙ" বর্ণগুলোর উচ্চারণস্থানটি পশ্চাত্তালু।

আন্তর্জাতিক ধ্বনিমূলক বর্ণমালা
ধ্বনিবিজ্ঞান